b'\n_START_ARTICLE_\nMarija Wessner\n_START_SECTION_\n\xc5\xbdivljenje in delo\n_START_PARAGRAPH_\nMarija Wessner se je \xc5\xa1olala na ljubljanski ljudski \xc5\xa1oli in nadaljevala \xc5\xa1olanje na u\xc4\x8ditelji\xc5\xa1\xc4\x8du, kjer je opravila izpit za ljudsko-\xc5\xa1olsko in me\xc5\xa1\xc4\x8dansko u\xc4\x8diteljico. Sprva je pou\xc4\x8devala v Kostanjevici in v Kr\xc5\xa1kem, od leta 1988 pa na dekli\xc5\xa1ki \xc5\xa1oli v Ljubljani. Tako kot Marija Wirgler je bila zaposlena na Mestni vi\xc5\xa1ji \xc5\xa1oli za dekleta v Ljubljani, ki se je kasneje preoblikovala v ljubljanski \xc5\xbeenski licej (oziroma kasnej\xc5\xa1a \xc5\xbdenska realna gimnazija). Vse od 1901 do 1912, ko je bil ukinjen, je na njem vodila pedago\xc5\xa1ki te\xc4\x8daj._NEWLINE_Leta 1908 je bila zaradi izrednih zaslug na vzgojnem podro\xc4\x8dju opro\xc5\xa1\xc4\x8dena izpita za u\xc4\x8diteljice dekli\xc5\xa1kih licejev, ljubljanski magistrat pa jo je imenoval za licejsko u\xc4\x8diteljico. Marija Wessner ni bila samo u\xc4\x8diteljica. Poverjena ji je bila tudi vzgoja mladih deklet, zato so jo imenovali nadzorna dama. V knjigi Pot se vije (COBISS) se Pavla Ho\xc4\x8devar spominja svojih \xc5\xa1olskih let na Vi\xc5\xa1ji dekli\xc5\xa1ki \xc5\xa1oli, kjer jo je u\xc4\x8dita tudi Marija Wessner, in navaja, da se ji je zdel naziv dama spaka, saj je pou\xc4\x8devala matematiko, psihologijo, pedagogiko, metodiko in gospodinjstvo. Vi\xc5\xa1ja dekli\xc5\xa1ka \xc5\xa1ola je dosegla svoj namen predvsem po zaslugi Marije Wessner, ki se je upokojila leta 1920._NEWLINE_S svojimi izku\xc5\xa1njami in idejami je prispevala k ustanovitvi dru\xc5\xa1tva Mladika.'